cyanic-selkie/wikianc huggingface dataset:
Cowboy Bebop Blue
Cowboy Bebop Blue, երրորդ ալբոմը, Cowboy Bebop մուլտֆիլմի սաուդրեկ։ Ձայնասկավառակը թողարկվել է 1999 թվականին։ Ալբոմը ներառում է բազմաթիվ վոկալ ստեղծագործություններ, ինչպես նաև Ավե Մարիա երգի կատարումը Վարշավայի ֆիլարմոնիկ նվագախմբի կատարմամբ։
Ստեղծագործությունների ցանկ
Կատեգորիա:1999 ալբոմներ Կատեգորիա:Ալբոմներ ըստ ժանրերի
Սելեստեն Ֆրենե
Սելեստեն Ֆրենե (Célestin Freinet, ), ֆրանսիացի մանկավարժ։
Կենսագրություն
Ծնվել է 1896 թվականի հոկտեմբերի 15-ին Գար քաղաքում, գյուղացու ընտանիքում։ 1913-1914 թվականներին սովորել է Նիցցայում նորմալ դպրոցում։ Բար-սյուր-Լուի (1920-1928), Սեն-Պոլի (1928-1934), Վանսի (1934-1966) փորձարարական տարրական դպրոցներում կազմակերպիչ և ղեկավար։ 1927 թվականին կազմակերպել է «Աշխարհիկ դպրոցի կողմնակիցների կոոպերատիվը», որը միավորեց նրա հետևորդներին, 1957 թվականին՝ «Նոր դպրոցի կողմնակիցների միջազգային ֆեդերացիա»։ «Դաստիարակ» և «Մանկական արվեստը» ամսագրերի հրատարակիչ և խմբագիր։ Մահացել է Վանս քաղաքում 1966 թվականի հոկտեմբերի 7-ին։
Մանկավարժական ուղղվածությունները
Ս. Ֆրենեն գրել է. «Մշակելով մեր մանկավարժական տեխնիկան՝ մենք երբեք չենք հենվել որևէ մանկավարժական տեսության վրա։ Մեր մեթոդները հիմնված են բացառապես փորձի վրա, որը մենք ստացել ենք երեխաների հետ անմիջական աշխատելիս։ Մեր նորամուծություններից և ոչ մեկը չունի որևէ ապրիորի (փորձի վրա չհիմնված) գաղափարի արմատներ»:
Առանձնացրել է հետևյալ մանկավարժական ուղղվածությունները.
Դաստիարակության մեջ գլխավոր էր համարում.
Նրա կողմից մշակվել է մանկավարժական տեխնոլոգիա (Ֆրենեի տեխնիկա), որը նախատեսում էր դաստիարակության և ուսուցման օրիգինալ ձևեր։ Այն բաղկացած էր մի շարք տարրերից, որոնք տարբերվում էին ըստ գործառույթների՝ դպրոցական տպարան, դպրոցական ինքնակառավարման մարմիններ, «ազատ տեքստեր» (մանկական գրվածքները), անհատական աշխատանքի քարտեր, ուսումնական ձեռնարկների հատուկ գրադարան և այլն ։
Դաստիարակության ընդհանուր խնդիրները
Ս. Ֆրենեն գրել է. «Դաստիարակության հիմքում ընկած է անձի արժանապատվությունը։ Ուսուցչի և աշակերտի փոխադարձ հարգանքը դպրոցի բարելավման գլխավոր պայմաններից մեկն է»։
Դաստիարակության խնդիրները.
Դաստիարակության հիմնական փուլերը և դաստիարակության սկզբունքներն այդ փուլերում
Ընտանիքում դաստիարակության համար անհրաժեշտ պայմաններն են՝
2-ից 4 տարեկան․ «Մանկական արգելոց»։ Երեխայի կյանքի ցանկացած փուլում իսկական դաստիարակությունն իրականացվում է «շոշափելով ճանաչելու» սկզբունքի հիման վրա։ Այս ամենը պետք է անի դաստիարակը, լիովին հարստացնի, ամբողջացնի ճանաչողության գործընթացը, արագացնի այն, որպեսզի պատրաստի անձին հասարակության մեջ ակտիվ դեր ստանձնելու, մարդկանց մեջ ապրելու։ Դաստիարակությունն իրականացվում է բնության հետ անքակտելի կապի մեջ։
7-ից 14 տարեկան․ տարրական դպրոց: Ֆրենեն դեմ է հանդես եկել տարրական դպրոցում դասագրքերի կիրառմանը, համարելով, որ դրանք բացառում են ուսուցման անհատական մոտեցման հնարավորությունը։ Անհատական աշխատանք քարտադարանով, հետազոտություն, դիտարկում, ռեֆերատներ, գեղագիտորեն արտահայտվելու ձևեր՝ նկարչություն, երգ, երաժշտություն, թատրոն, կիրառական արվեստ։ Դաստիարակությունը իրականացվում է բնության հետ անքակտելի կապի մեջ։ «Մեր դպրոցի տարածքը պետք է դառնա արհեստանոց, իրականացնի շրջապատող աշխարհի հետ կապը»։ Արհեստանոցներում իրականացվում է բազային ֆիզիկական աշխատանք։
Ֆրենեն մեծ նշանակություն տվեց ուսումնական գործընթացի հստակ պլանավորմանը։ Ուսուցիչը պետք է կազմի յուրաքանչյուր դասի ընդհանուր աշխատանքների պլանը տարվա և ամսվա համար՝ հաշվի առնելով կոլեկտիվի կարգապահությունն ու կյանքի կանոնները։ Աշակերտը պետք է կազմի շաբաթվա աշխատանքի անհատական պլան՝ արձանագրի աշխատանքը, որով պետք է զբաղվի, ինքն էլ վերահսկի դրա կատարումը։
Առաջարկել է ուսումնառության ինքնավերահսկողություն, նիշերից հրաժարվել, հաշվառել անհատական ձեռքբերումները և դրանց արժեքները ։
Մանկավարժական ինվարիանտներ
Մշակել է մանկավարժական ինվարիանտներ, որոնցով պետք է առաջնորդվել մարդու դաստիարակության ժամանակ։ Ինվարիանտն այն է, ինչ չի փոխվել և չի կարող փոխվել ոչ մի պայմանով, ոչ մի ժողովրդի մոտ։
Աղբյուրներ
Կատեգորիա:Ֆրանսիացի մանկավարժներ
Ջոան Կարլայլ (երգչուհի)
Ջոան Կարլայլ (Joan Carlyle, ), անգլիացի օպերային երգչուհի ։ Ծնվել է Անգլիայի Չեշիր կոմսության Վիրալ թերակղզում գտնվող Ափթոն գյուղում ։ Լոնդոնի Կովենտ գարդեն արքունական թատրոնի համար ունկնդրումների մասնակցելուց հետո կոմպոզիտոր Ռաֆայել Կուբելիկը նրան պայմանագիր է առաջարկել, որի արդյունքում 1955 թվականին Կարլայլը հանդես է եկել դեբյուտով, իսկ 1956 թվականին Կուբելիկի դիրիժորությամբ երգել է նաև «Կախարդական սրինգը» օպերայում ։
Դարձել է 1950-ական թվականներին Կովենտ գարդենի անգլիախոս գլխավոր կատարողներից մեկը և հանդիսացել «Կովենտ գարդեն օպերային ընկերության» կայացած անդամ։ Դիրիժոր Ռուդոլֆ Կեմպեն մեծ ազդեցություն է ունեցել նրա կարիերայի վրա, որի դիրիժորությամբ է նա վայելել առաջին հաջողությունը 1958–59 համերգաշրջանի ընթացքում՝ մարմնավորելով Սոֆիին «Վարդի ասպետը» օպերայի Լուկինո Վիսկոնտիիի բեմադրության մեջ, հետո նաև՝ Միքայելային «Կարմենում»։
Մի շարք նշանավոր դիրիժորների հետ կատարումներով հանդես է եկել Եվրոպայում և դրա սահմաններից դուրս, ԱՄՆ-ում դեբյուտը կատարել 1963 թվականի մարտին Յոհաննես Բրամսի «Գերմանական ռեքվիեմ» ստեղծագործությամբ։
Հանգստի անցնելուց հետո այժմ բնակվում է Ուեյլսում և երգեցողության մասնավոր դասեր տալիս։ Լոնդոնի Երաժշտության թագավորական քոլեջում կազմակերպել է վարպետության դասեր ու աշխատարաններ։
Կովենտ գարդենյան տարիներ
1950-ական թվականներին հայտնվելով Կովենտ գարդենում՝ Կարլայլը սոպրանոներ Էմի Շուարդի, Ջոան Սազերլենդի, Էլզի Մորիսոնի, Մարի Կոլիերի, տենորներ Ջոն Վիկերսի ու Պիտեր Պիրսի, բասեր Մայքլ Լենգդոնի ու Գերենտ Էվանսի հետ դարձել է «Կովենտ գարդեն օպերային ընկերության» կայացած անդամ, որոնցից Ջոն Վիկերսն է հաճախ եղել նրա զուգընկերը։
Բենջամեն Բրիտտենի «Ամառային գիշերվա երազ» օպերայում կատարել է Տայտանիայի դերը, որի մասին «The Guardian» օրաթերթի երաժշտական քննադատ Ֆիլիպ Հոուպ-Ուոլասն ասել է, որ բեմից եկող կախարդանքը մասնավորապես բխում էր «Ջոան Կարլայլի արծաթահունչ ձայնից» ։
1962 թվականին հանդես է եկել «Կախարդական սրինգ» օպերայից Պամինայի դերերգով (դիրիժոր Օտտո Կլեմպերեր), «Ֆիգարոյի ամուսնությունը» օպերայում առաջին անգամ կատարել կոմսուհու դերը (կոմսին մարմնավորել է Տիտո Գոբին), 1967 թվականին երգել է Արաբելլա Ռիխարդ Շտրաուսի համանուն օպերայում․ բրիտանացի առաջին երգչուհին էր, որ կատարել է այս դերերգը Դիտրիխ Ֆիշեր-Դիսկաուի ընկերակցությամբ։
Բազմաթիվ համերգաշրջանների ընթացքում կատարած նրա այլ դերերից են՝ Օսկարը «Պարահանդես-դիմակահանդես» օպերայից, որի մասին Դեյվիդ Վեբստերը գրել է․ «երիտասարդ Ջոան Կարլայլը մի մանկլավիկի է մարմնավորել սքանչելի ձայնային փայլով», Ասկանիուսը «Տրոյացիներ» օպերայից, Միմին «Բոհեմ» օպերայի Պիտեր Բրուքի բեմադրության մեջ, 1965 թվականին Գլայդբորնյան օպերային փառատոնում՝ կոմսուհին «Ֆիգարոյի ամուսնությունը» օպերայից ։
1972 թվականին թատրոնում բեմադրվել է Մայքլ Տիպետի «Ամուսնություն ամառվա կեսին» օպերան, որտեղ Կարլայլը կատարել է Ջենիֆերի դերը, որը նաև ձայնագրել է։
Իտալական օպերայում հաջողությամբ կատարել է Դեզդեմոնայի դերերգը Վերդիի «Օթելլո» օպերայից 1965–66 համերգաշրջանում, հետագայւմ նաև 1972 թվականին, որը Ֆիլիպ Հոուպ-Ուոլասը նկարագրել է որպես «փորձառու, արժանապատիվ և հաճախ շատ հուզիչ, չնայած սկզբում չափազանց անգույն, խճճված և զգուշավոր» ։ Կովենտ գարդենյան բեմում վերջին անգամ հանդես է եկել 1976 թվականին «Հռենոսի ոսկին» օպերայից Ֆրեյայի դերերգով ։
Կարիերա Անգլիայից դուրս
Միլանի Լա Սկալա օպերային թատրոնում Հերբերտ ֆոն Կարայանի դիրիժորությամբ «Բոհեմ» օպերայում մարմնավորել է Միմիին։ Կատարումներով հանդես է եկել Մյունխենյան փառատոնի ժամանակ, Բրյուսելում, Մոնակոյում, Նիդերլանդներում, ինչպես նաև՝ Վիեննայի պետական օպերայում, Բեռլինի պետական օպերայում ու Բավարիայի պետական օպերայում։ 1968 թվականին հանդես է եկել Բուենոս Այրեսի Կոլոն թատրոնում, ելույթներ է ունեցել նաև Նեապոլի Սան Կառլո օպերային թատրոնում։
Համերգային երգացանկ
Բացի օպերան զբաղվել է նաև համերգային գործունեությամբ, որի երգացանկում ընդգրկված էին Բեթհովենի «9-րդ սիմֆոնիան», Մոցարտի «Ռեքվիեմը», Բրամսի «Գերմանական ռեքվիեմը», Ֆրանսիս Պուլենկի «Գլորիան», Կառլ Օրֆի «Կարմինա Բուրանան» և Գուստավ Մալերի «4-րդ սիմֆոնիան»։
Ձայնագրություններ
1965 թվականի հունիս-հուլիս ամիսներին Ջուզեպպե Վերդիի «Դոն Կարլոս» օպերայի նրա առաջին ձայնագրության մեջ Կարլայլին բնութագրել են որպես «աստվածային ձայն»։ Ձայնագրությանը մասնակցել են նաև Կարլո Բերգոնցին, Ռենատա Տեբալդին, Գրեյս Բամբրին, Նիկոլայ Գյաուրովը և Մարտտի Տալվելան։ Այլ ձայնագրությունների վերաբերյալ մանրամասներ կան երգչուհու կայքէջում։
Ծանոթագրություններ
Նշումներ
Աղբյուրներ
Արտաքին հղումներ
Կատեգորիա:1931 ծնունդներ Կատեգորիա:Ապրող անձինք Կատեգորիա:Անգլիացի օպերային երգչուհիներ
Լի Դա Հի
Լի Դա Հի (հանգըլ՝ 이다희, ), հարավկորեացի դերասանուհի ։ Նախքան դերասանական կարիերան սկսելը Լին եղել է 2002 թվականի Super Elite Model Contest-ի ֆինալիստներից մեկը։ Նա առաջին անգամ նկարահանվել է «Հարմոնիա» ֆիլմում, այնուհետև հեռուստատեսային «Լեգենդը», «Քաղաքային ավիացիա», «Թռչնի կազմվածք» և «Բարի գալուստ իմ կյանք» դորամաներում ։ Այնուհետև 2013 թվականին սկսվում է նրա բրեյքաութի տարիները, երբ նա սկսում է նկարահանվել երկու հիթային դորամաներում՝ «Ես լսում եմ քո ձայնը» և «Թաքնված սեր»  ։ 2016 թվականի օգոստոսին նա միանում է Sim Entertainment-ին ։
Արտաքին հղումներ
Կատեգորիա:Հարավկորեացի դերասանուհիներ Կատեգորիա:Հարավկորեացի կինոդերասանուհիներ Կատեգորիա:Հարավկորեացի հեռուստատեսային դերասանուհիներ
Կյուիրի Ուս
Կյուիրի Ուս (Cuiry-lès-Chaudardes), համայնք Ֆրանսիայի Պիկարդիա մարզի Էնա գավառում։ Մտնում է Վիլեր Կոտրե կանտոնի կազմի մեջ։ Հանդիսանում է Սուասոն շրջանի կոմունա։
Համայնքի INSEE կոդ՝ 02249։
Բնակչություն
Համայնքի բնակչությունը 2010 թվականին կազմում էր 107 մարդ։
Տնտեսություն
2010 թվականի տվյալներով՝ աշխատունակ տարիքի 68 մարդկանցից (15-64 տարեկան) 51-ը տնտեսապես ակտիվ էին, 17-ը՝ ոչ ակտիվ (ակտիվության ցուցանիշը՝ 75,0 %, 1999 թվականին եղել է 70,1 %)։ 51 աշխատունակ բնակիչներից 45-ը աշխատում էին (25 տղամարդ և 20 կին), անաշխատանք էին 6-ը (1 տղամարդ և 5 կին)։ 17 անգործունակ մարդկանցից 2-ը աշակերտներ կամ ուսանողներ էին, 11-ը՝ թոշակառու, 4-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Խեթական դիցաբանություն
Խեթական դիցաբանություն, խեթերի՝ Խեթական թագավորության բնակիչների, դիցաբանություն։
Ունի այդ ժողովրդի էթնոգենեզի հետ կապված մի քանի շերտեր։ Խեթերի առասպելական պատկերացումների մեծ մասը կազմել են խատտերի պատկերացումները(նախախեթերի), ովքեր, ենթադրաբար, հանդիսացել են Խեթական թագավորության (գտնվել է այսօրվա Թուրքիայի տարածքում Ք․ա․ 1600 - 1180 թթ․) բնակիչները։ Իրականում խեթական առասպելները հանդիսացել են հնդեվրոպական բոլոր ժողովուրդների համար ընդհանրական առասպելների արձագանքները։ Այդ առասպելները մեծ ազդեցություն են ունեցել խեթ ժողովրդի աշխարհայացքի ձևավավորման վրա։ Բացի դրանից, խեթական դիցաբանությունում երևում են լուվիական, խուրիտական ազդեցությունը, որոնք ներթափանցում են խեթական թագավորության տարբեր շրջաններից և բնակավայրերից։ Խեթական թագավորության բնակչության հիմնական տարրը եղել են հնդեվրոպական լեզվաընտանիքին պատկանող լեզուներով խոսող բնակչությունը, իսկ խեթերի մշակույթն ու կրոնը, աստվածների բազմազանությունը՝ Հին աշխարհի ամենայուրօրինակ երևույթներից մեկն է ։
Խեթական 1000 աստված
Կանոնավոր հաշվարկվում էր «խեթական 1000 աստված»։ Այդ ցուցակում խեթական պետության գոյության տարբեր ժամանակահատվածներում եղել են տարբեր աստվածութուններ, մաքուր խեթական և փոխառված, այդ թվում և տարերքի աստվածություններ ։ Խեթական պանթեոնի աստվածների անունները մեծ մասամբ հիշատակված են վանկագրերով։ Այդ անուններից առաջ սովորաբար դրված է լինում շումերական «աստված նշանակող (a) ցուցիչը։ Սակայն մի շարք խեթական աստվածների անուններ կարճ գրության համար գրված են շումերական գաղափարագրերով, որոնց տակ, ինչպես հայտնի է, խեթերը ընկալել են սեփական աստվածներին։
Խեթերը երկրպագում էին ամպրոպի աստված Թեշուբին։ Վերջինս պատկերվում էր մի ձեռքում ամպրոպաբեր գավազանով մյուսում՝ երկսայր Կացնով, մորուսով, եգիպտական նախատիպում նաև եգիպտական սպիտակ թագի նման գլխարկով։ Թեշուբը ծագումով կապված է Հայկական Թեյշեբա և Միջագետքի Ադադ աստվածների հետ։ Հայկական Թեյշեբան Խեթական Թեշուբի նման պատկերվում է իր հետ նույնականացված կենդանու վրա։ Խեթական պանթեոնի եղանակի ու ամպրոպի աստված Դատան կոչվել է «երկնքի Դատա», «երկնքի թագավոր Դատա», «հզոր ցուլ», «ունեցվածքի Դատա», «ծաղկման Դատա», «սարի Դատա»։ Գլխավոր իգական աստվածությունը խեթական դիցարանում հավանաբար կրկնօրինակում էր փոքրասիական «Մեծ Մորը» Մա, Ռեյ, Կիբելա, Հռեա անուններով։ Նրանք պատկերվում էին երկար հագուստներով և գլխին թագերով։ Բոգազ քյոեյում կա խեթական աստվածության հետաքրքիր պատկեր` բարձր, սուր, ութանկյունանի գլխարկով։ Կիբելա (Կիբելե, Կիբեբա, Մա Մայա, Մեծ մայր), բնության զարթոնքի, պտղաբերության, ամենայն արարածների դիցամայրը Փռյուգիայում։ Ըստ առասպելի, Կիբելան բնակվել է բարձր լեռների կատարներին, շրջել առյուծներ ու հովազներ լծած կառքով։
Տաճարներ
Տաճարներն ունեցել են նմանություն սիմեթականներին։ Էյուկան և Բոգազ-կյոեն (դրանք եղել են բնական ժայռերի դռներ) զարդարված են բարձրաքանդակներով, որոնց վրա պատկերված էին կրոնական տեսարաններ՝ աստվածների երթեր, քրմերի երթեր, առասպելական արարողություններ։ Պսևդո-Լուկիանը խոսում է բարձր հարթակի վրա կանգնած քաղաքային տաճարի մասին, որն ուներ մեծ դուռ, որին հաջորդում էին սրբավայրը և վարագույրով անջատված սրբության սրբոցը։ Պղնձե զոհասեղանը և կուռքը կանգնած էին բակում, այստեղ է եղել նաև սուրբ ձկների համար նախատեսած ավազանը, մուտքի մոտ կանգնած էին պտղաբերության երկու հսկայական սիմվոլներ, իսկ բուն տաճարում` Արևի գահը, տարբեր աստվածությունների արձաններ, եկեղեցում էին պատկանում նաև արծիվներ, ձիեր, ցլեր,առյուծներ նվիրված աստվածություններին։ Աստվածները ներկայացվում էին այդ կենդանիների վրա։ Էյուկայում գտնվել են հսկայական սֆինքսներ։ Նրանցից մեկի վրա երկգլխանի արծվի բարձրաքանդակ կա։ Այդ խորհրդանիշը բազմիցս է հանդիպում փոքրասիական խեթերի մոտ, օրինակ, Իզիզլի-կայայում նրա վրա ճեմում են երկու աստվածություններ։ Տաճարներում եղել են բազմաթիվ քրմական խմբեր, որոնք երբեմն հասել են մի քանի հազարի։
Գրականություն
его же, Textes mythologiques hittites en transcription, «Revue hittite et asianique», 1965, v. 23, fasc. 77, 1968, v. 26, fasc. 82; его же, Les dieux de Yazilikaya, там же, 1969, v. 27; его же, Un syncrétismes dans les religions grecque et romaine, P., 1973; eго же, Das Hethiterreich, в кн.: Kulturgeschichte des Alten Orient, Stuttg., 1961; его же, Eine althethitische Erzählung urn die Stadt Zalpa, Wiesbaden, 1973 (Studien zu den Boğazköy-Texte, 17);
Կատեգորիա:Խեթական մշակույթ
Կիժինգայի շրջան (Բուրյաթիա)
Կիժինգայի շրջան (Кижингинский район, Хэжэнгын аймаг), մունիցիպալ շրջան Ռուսաստանի Դաշնության Բուրյաթիա հանրապետությունում։
Ստեղծվել է 1940 թվականին։ Վարչական կենտրոնը՝ Կիժինգա ։
Աշխարհագրություն
Շրջանի տարածքի մակերեսը կազմում է 7871 կմ²։
Բնակչություն
2010 թվականի մարդահամարի արդյունքներով շրջանում բնակվում էր 19043 մարդ։ Բնակչության խտությունը կազմում էր 2,42 մարդ/կմ²։
Արտաքին հղումներ
Կատեգորիա:Բուրյաթիա Կատեգորիա:Ռուսաստանի շրջաններ ըստ դաշնային սուբյեկտների
Վիլնյով Սեն Ժերմեն
Վիլնյով Սեն Ժերմեն (Villeneuve-Saint-Germain), կոմունա Ֆրանսիայում, Պիկարդիա մարզի Էնա գավառում։ Մտնում է Սուասոն-1 կանտոնի կազմի մեջ։ Հանդիսանում է Սուասոն շրջանի կոմունա։
Կիժինգայի շրջան (Բուրյաթիա)
Արտաքին հղումներ
Кижингинский район
Վիլնյով Սեն Ժերմեն
Համայնքի INSEE կոդ՝ 02805։
Բանո ա Ռիպոլի
Բանո ա Ռիպոլի (Bagno a Ripoli), կոմունա Իտալիայի Տոսկանա մարզի Ֆլորենցիա գավառում։
Վիլնյով Սեն Ժերմեն
Տնտեսություն
2010 թվականի տվյալներով՝ աշխատունակ տարիքի 1597 մարդկանցից (15-64 տարեկան) 1133-ը տնտեսապես ակտիվ էին, 464-ը՝ ոչ ակտիվ (ակտիվության ցուցանիշը՝ 70.9 %, 1999 թվականին եղել է 67,1 %)։ 1133 աշխատունակ բնակիչներից 977-ն աշխատում էին (549 տղամարդ և 428 կին), անաշխատանք էին 156-ը (70 տղամարդ և 86 կին)։ 464 անգործունակ մարդկանցից 132-ը աշակերտներ կամ ուսանողներ էին, 152-ը՝ թոշակառու, 180-ը անաշխատունակ էին այլ պատճառներով ։
Բանո ա Ռիպոլի
Ժողովրդագրություն
Բնակչություն
Արտաքին հղումներ
Կատեգորիա:Իտալիայի բնակավայրեր
Վիլնյով Սեն Ժերմեն
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Կյախտայի շրջան
Կյախտայի շրջան (Кяхтинский район, Хяагтын аймаг), մունիցիպալ շրջան Ռուսաստանի Դաշնության Բուրյաթիա հանրապետությունում։
Ստեղծվել է 1923 թվականին։ Վարչական կենտրոնը՝ Կյախտա ։
Աշխարհագրություն
Շրջանի տարածքի մակերեսը կազմում է 4684 կմ²։
Բնակչություն
2010 թվականի մարդահամարի արդյունքներով շրջանում բնակվում էր 41287 մարդ։ Բնակչության խտությունը կազմում էր 8,81 մարդ/կմ²։
Արտաքին հղումներ
Կատեգորիա:Բուրյաթիա Կատեգորիա:Ռուսաստանի շրջաններ ըստ դաշնային սուբյեկտների
Кяхтинский район
Սլոտ
Սլոտ, ռուսական այլընտրանքային ռոք-խումբ Մոսկվայից, հիմնադրվել է 2002 թվականին փետրվարի 2-ին։ Ներկա պահին խմբի անդամներն են՝ Դարյա Ստավրովիչ (երգեցողություն), Իգոր Լոբանով (երգեցողություն), Սերգեյ Բոգալյուբսկի (կիթառ, մշակող), Նիկիտա Մուրավյով (բաս-կիթառ), Կիրիլ Կուչանով (հարվածային)։
Խմբի կազմավորման պահից ձայնագրվել են 6 սկավառակ՝ ռեմիքս սկավառակ, մինի-սկավառակ, համերգային տեսասկավառակ (DVD), ձայնագրել են 15 սինգլներ և մի քանի սաունդթրեք։ Սլոտը հայտնի է իր երկարաժամկետ շրջագայությամբ Ռուսաստանով և մերձավոր արտասահմանում, որը երբեմն տևում է տարուց ավելի, ինչպես նաև cover - համերգներով, որոնք բաղկացած էին արտասահմանյան հիթերից և հայրենական երաժշտությամբ։ Խումբը ակտիվ մասնակցում է տարբեր փառատոնների, ինչպիսիք են՝ Արշավանք, Kubana, հարևան աշխարհ և կղզի։
Այժմյան կազմ
Դենիս Հրոմիխ, Ալեքսեյ Նազարչուկ, Թեոնա Դոլնիկովա, Ուլիանա Էլինա, Միխայիլ Կոռոլյով, Միխայիլ Պետռով, Նիկիտա Սիմոնով
Կատեգորիա:Ռուսական ռոք խմբեր Կատեգորիա:2002 հիմնադրված երաժշտական խմբեր Կատեգորիա:Ռուսական երաժշտական խմբեր
Նուևա Վրախամանդալա
Նուևա Վրախամանդալա (Nueva Vrajamandala) կամ Ֆինկա դե Սանտա Կլարա (Finca de Santa Clara), գյուղատնտեսական համայնք Իսպանիայի Կաստիլիա լա Մանչա ինքնավար համայնքում՝ Գուադալախարա նահանգի Բրիուեգա համայնքում  ։ Այստեղ է գտնվում Կրիշնայի գաղափարախոսության միջազգային համայնքը (International Society for Krishna Consciousness — ISKCON) կրոնական կառույցը։ Համարվում է Կրիշնայի կրոնական գլխավոր կենտրոնը Իսպանիայում։ Տեղակայված է Մադրիդից 100 կմ դեպի հյուսիս։ Գտնվում է ծովի մակարդակից միջին հաշվով 810 մ բարձրության վրա։ Զբաղեցնում է 306 հա մակերես
Տարածքը կոչվել է Ֆինկա դե Սանտա Կլարա, բայց Կրիշնայի հետևորդները այն վերանվանել են Նուևա Վրախամանդալա՝ Վրաջա (ब्रज) հնդկական սրբազան բնակավայրի հիշատակին, որտեղ անցել է Կրիշնայի մանկությունը։ Քարտեզներում և պաշտոնական փաստաթղթերում այն շարունակում է կոչվել Ֆինկա դե Սանտա Կլարա։
Ծանոթագրություններ
Կատեգորիա:Իսպանիայի բնակավայրեր Կատեգորիա:1979 թվականին հիմնադրված բնակավայրեր
Եգոր Առուստամյան (Մենակ)
Եգոր Առուստամյան (Մենակ), (1882, գյուղ Քռասնի, Վարանդա գավառ, Արցախ - 1903, Բասեն), հայ ազգային-ազատագրական շարժման գործիչ։
Կենսագրություն
Եգոր Առուստամյանը ծնվել է 1882 թվականին, Արցախի Վարանդայի գավառի Քռասնի գյուղում։ 1900 թվականին ավարտել է Շուշիի Թեմական դպրոցը։ 1900 թվականից քարոզչական աշխատանք է տարել Բաքվի հայ բանվորների շրջանում։ 1902 թվականից տեղափոխվել է Կարս և սկզբում զբաղվել քարոզչական-նախապատրաստական աշխատանքներով։ ՀՅԴ «Ջրաբերդ» կենտրոնական կոմիտեն նախ նրան հանձնարարել է շրջիկ-քարոզիչի գործը Կարսի մարզի գյուղերում և գավառներում, որը նա կատարել է մեծ հաջողությամբ։ 1902 թվականի աշնանը նա ՀՅԴ Կարսի կենտրոնական կոմիտեի հանձնարարությամբ ծպտված անցել է Բասեն՝ պատրաստելու այնտեղից դեպի Սասուն զենքի ու զինամթերքի փոխադրման ճանապարհը, որի շրջանակներում նա երբեմն անցել է Խնուս, իսկ մի քանի անգամ էլ հասել մինչև Սասուն, այնուհետև կրկին վերադարձել Բասեն։
Երկրում Մենակը դիմավորել է զենք փոխադրող խմբերին և օգնել նրանց իրենց գործը անվտանգ կատարելու։ 1903 թվականի սեպտեմբերին Մենակը զոհվել է թուրքական գերակշիռ ուժերի դեմ մղված կռվում, երբ փորձել է օգնության հասնել Օննիկ Նևրուզի (Հովհաննես Նևրուզյան) զինախմբին։ Նա գրել է բանաստեղծություններ։ Նրան է նվիրված Ավետիք Իսահակյանի՝ Մենակի (Ե. Առուստամյան) նվիրական ստվերին բանաստեղծությունը։
Աղբյուրներ
Կատեգորիա:1882 ծնունդներ Կատեգորիա:1903 մահեր Կատեգորիա:Հայ ազատագրական պայքարի գործիչներ
Գեյ-Լյուսակի օրենք
Գեյ Լյուսակի օրենք, 1802 թվականին ֆրանսիացի գիտնական Ժոզեֆ Գեյ-Լյուսակը փորձով հայտնաբերել է տրված քանակով գազի ծավալի և ջերմաստիճանի կապը հաստատուն ճնշման տակ։ Ջերմադինամիկական համակարգի վիճակի փոփոխությունը հաստատուն ճնշման դեպքում կոչվում է իզոբար պրոցես (հունարեն․՝«իզոս»՝ հավասար և «բարոս»՝ ծանրություն)։
Գեյ-Լյուսակի փորձում հետազոտվող գազը լցված է ապակե բալոնի մեջ և փակված է սնդիկի կաթիլով, որը կարող է ազատ տեղաշարժվել մթնոլորտի հետ հաղորդակցվող գլանաձև բարակ և հորիզոնական դիրք ունեցող ապակե երկար խողովակում՝ ապահովելով բալոնում օդի ճնշման հավասարությունն արտաքին( մթնոլորտային) ճնշմանը։ Գազի ջերմաստիճանը կարելի է փոխել 0 °C-Ից մինչև 100 °C(եթե նորմալ մթնոլորտային ճնշումը հավասար է արտաքին ճնշմանը)` տաքացնելով կաթսայի ջուրը։ Գազի ծավալի փոփոխությունը որոշվում է սնդիկի կաթիլի տեղաշարժով։
Դիցուք t๐=0°C ջերմաստիճանում գազը զբաղենում է V๐ ծավալ։ t ջերմաստիճանում գազը զբաղեցնում է V ծավալ:△V-V-V๐ մեծությունը գազի ծավալների փոփոխությունն է ջերմաստիճանը t-ով փոխելիս:△V-ն կախված է ինչպես t-ից, այնպես էլ գազի սկզբնական ծավալից։ Գազի սկզբնական ծավալի յուրաքանչյուր միավորի՝ △V/V๐t է։ Բազմաթիվ, այդ թվում նաև տարբեր գուներով կատարված փորձերի հիման վրա Գեյ-Լյուսակը հայտնաբերել է, որ տվյալ քանակով գազի համար հաստատուն ճնշման դեպքում այդ հարաբերությունը հաստատուն է.
α-ծավալային ընդարձակման ջերմաստիճանային գործակիցն է և ունի ջերմաստիճանի հակադարձ չաձայնություն
Անգլալեզու գրականության մեջ Գեյ–Լյուսակի օրենքը անվանում են Շառլի օրենք։
Օրենքի ձևակերպումը
\ V\sim T կամ
որտեղ՝ V–ծավալ, T–ջերմաստիճան
կամ .
Գրաֆիկը
Ծավալի կախումը ջերմաստիճանից կոորդինատային հարթության վրա պատկերվում է ուղիղ գծով, որը կոչվում է իզոբար։
Հղումներ
Կատեգորիա:Ֆիզիկայի օրենքներ Կատեգորիա:Թերմոդինամիկա
Կուրումկանի շրջան (Բուրյաթիա)
Կուրումկանի շրջան (Курумканский район, Хурамхаан аймаг), մունիցիպալ շրջան Ռուսաստանի Դաշնության Բուրյաթիա հանրապետությունում։
Ստեղծվել է 1944 թվականին։ Վարչական կենտրոնը՝ Կուրումկան ։
Աշխարհագրություն
Շրջանի տարածքի մակերեսը կազմում է 12450 կմ²։
Բնակչություն
2010 թվականի մարդահամարի արդյունքներով շրջանում բնակվում էր 15343 մարդ։ Բնակչության խտությունը կազմում էր 1,23 մարդ/կմ²։
Արտաքին հղումներ
Կատեգորիա:Բուրյաթիա Կատեգորիա:Ռուսաստանի շրջաններ ըստ դաշնային սուբյեկտների
Курумканский район
PlayBack
PlayBack (հանգըլ՝ 백플레이백), հարավկորեական աղջիկների խումբ, կազմված է հինգ անդամից։ Թողարկել է Coridel Entertainment֊ը։ Նրանք դեբյուտ են ունեցել 2015 թվականի հունիսի 25֊ին «Playback» սինգլով։ Խմբի անդամներն են՝ Յենա, Նայոն, Սոյուն, Վուլիմ և Յոնջին։
Պատմություն
Մինչ խմբին միանալը, Վուլիմը երեք տարի եղել է JYP Entertainment֊ի հովանավորության տակ։ Հետո նա դարձել է ավելի հայտնի, սկսել է հայտնվել տարբեր տեսահոլովակներում, ինչպես նաև մասնակցել է Mnet֊ի կազմակերպած «Ես տեսնում եմ քո ձայնը» շոուին, որտեղ նա կատարում է Արիանա Գրանդե֊ի «Problem» երգը, որը շուտ տարածվեց։
Playback֊ը իր առաջին ալբոմը՝ '«Playback»֊ը, որը ունի նույն անվանումը, թողարկել է 2015 թվականի հունիսի 25֊ին։ Ընդամենը երեք ամիս անց խումբը հայտարարել է, որ սեպտեմբերի 2֊ին թողարկելու են նոր սինգլ ալբոմ։ Գլխավոր երգի՝ «I Wonder»֊ի ձայնագրությանը մասնակցել է Էրիկ Նամը։ Երգը մեծ ուշադրություն է գրավել ELEMENT ջոկատի շնորհիվ, որի ռեզյումեն ներառված է CeeLo Green֊ը, Musiq Soulchild֊ը և Madcon֊ը։
Յոնջինը միացել է խմբին 2017 թվականի ապրիլի 13֊ին, նրանից հետո, երբ խումբը արդեն պաշտոնական դեբյուտ էր ունեցել։
Հղումներ
Կատեգորիա:K-pop Կատեգորիա:PlayBack Կատեգորիա:Երաժշտական խմբեր այբբենական կարգով Կատեգորիա:Քեյ փոփ երաժշտական խմբեր
Օթելլո-67
Օթելլո-67 (Отелло-67), Մոնրեալի Համաշխարհային ցուցահանդեսի պատվերով (Էքսպո-67) մինի ֆիլմերի մրցույթին մասնակցության համար ստեղծված մուլտիպլիկացիոն ֆիլմ : Նկարահանվել է 1967 թվականին, «Սոյուզմուլտֆիլմ» ստուդիայում, ռեժիսոր Ֆեոդոր Խիտրուկի կողմից: Տևողությունը մեկ րոպե է:
Սյուժե
Կես րոպեի ընթացքում մարդը, որն արգելակել է լուսացույցի մոտ, հասցնում է ճանապարհի մոտ տեղադրված հատուկ ցուցադրող սարքի վրա դիտել մեծ դասական Ուիլյամ Շեքսպիրի «Օթելլո» ստեղծագործության «թեթևացրած» տարբերակը :
Մուլտֆիլմը պատմություն է այն մասին, թե ինչպես է ժամանակակից քաղաքակրթությունը արժեզրկում համաշխարհային մշակույթը:
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Ֆեոդոր Խիտրուկի մուլտֆիլմեր Կատեգորիա:1967 մուլտֆիլմեր
Չորտ
Չորտը նույնն է ինչ և չար ոգին և մոտ է հրեշի հասկացությանը ։ Սլավոնական դիցաբանության մեջ չար ոգի է համարվում, որը ուրախ է և հեշտասեր։ Արևելյան Եվրոպայի մեծ քանակությամբ հեքիաթներում է հանդիպում, իսկ Ռուսական դիվաբանության մեջ ամենատարածված կերպարն է։
Դիցաբանությունում
Քրիստոնեական ժողովրդական դիցաբանության մեջ ձևավորվել են երկարատև և հստակ պատկերացումներ արտաքին տեսքի, դիմագծի, ավելի կոնկրետ՝ նրանց մարմնական կերպարի մասին, քանի որ չորտերը նաև չար ոգիներ են։ Չորտի վերաբերյալ պատկերացումները հիմնավորապես գալիս են նախաեվրոպական դիցաբանությունից, ավելի ուշ հիշատակումներ են հայտնաբերվել արդեն քրիստոնեությունում, որտեղ նշվում է, որ բոլոր հեթանոսական աստվածությունները դևեր են և մարմնավորում են չարի սկիզբը, դրանք մտնում են հուդայաքրիստոնեության մեջ այդպիսով ներկայացնում են պատկերացումներ դևերի և ընկած հրեշտակների մասին։ Չորտերի մասին պատկերացումներում նմանություններ են նկատվում արոտավայրերի հովանավոր հունական Պանոսի, դաշտերի ու անտառների ոգու և Վելեսի հետ։ Սակայն քրիստոնեությունում չորտերն ի տարբերություն հեթանոսական նախատիպերի չչեն հանդիսանում արոտավայրերի հովանավոր, այլ համարվում են մարդկանց վնաս հասցնողներ։ Չորտերին հավատալիքներում ընդունում են կենդանակերպերի ձևով՝ այծերի, գայլերի, շների, օձերի, ագռավների և այլ նմանատիպ կենդանիների տեսքով։ Համարվում էր, որ չորտերն ընդհանուր առմամբ ունեն մարդկային տեսք, ուղղակի իրենց վրա կար նաև հրեշային որոշ դետալներ։ Առավել տարածված տեսքը նման է անտիկ Պանի, ֆավնի և սատիրների եղջյուրների պատկերին (պոզեր, պոչ, այծային ոտքեր կամ sմբակներ, երբեմն մորթի, թևեր և այլն) ։ Հաճախ դրանք նկարագրվում են այրվող աչքերով։ Այս տեսքով դիմագծերը պատկերված են բազմաթիվ նկարների, սրբապատկերների, որմնանկարների և գրքային նկարազարդումների վրա ինչպես Արևմտյան, այնպես էլ Արևելյան Եվրոպայում։ Ուղղափառ ագիոգրաֆիկ գրականության մեջ սատանաները նկարագրվում են հիմնականում նեգրոիդ ռասայի մարդու տեսքով ։
Հեքիաթները պատմում են, որ չորտերը Լյուցիֆերին են ծառայում, որն անմիջապես թռչում է դեպի դժոխք։ Նա որսում է մարդկային հոգիներ, որոնք խաբեությամբ մեղքեր են գործել, չնայած լիտվական հեքիաթներում նման սյուժեները եզակի են։ Ընդ որում, չորտը սովորաբար հիմարացվում է հեքիաթի հերոսի կողմից։ Հոգու վաճառքի մասին հայտնի հնագույն հիշատակումներից մեկի մասին տեղեկություններ պարունակում է XIII դարի սկզբի Կոդեքս Գիգաս գիրքը։
Նրանք համարվում են խթոնյան կերպարներ, որոնք ապրում են ոչ միայն ստորգետնյա աշխարհում այլ նաև, ջրերում և լճափոսերում ։
Ունեն շատ ունակություններ աբորոգենության, անտեսանելիության, թռչելու ունակություն ունեն։ Կարող են վերածվել տարբեր արարածների, կարող են մտնել մարդկանց, քարերի և այլ օբյեկտների մեջ ։
Չորտերը պահպանում են թանկարժեք գանձերը, դա նկարագրված է օրինակ «Սուրբ Ծննդյան գիշերը» (1832), «Ջութակահարը դժոխքում» և այլ բալտո-սլավոնական հեքիաթներում։ Դրանով նրանք նման են գերմանա-սկանդինավյան բանահյուսության թզուկներին։ Երբեմն լինելով մարդու կերպարի մեջ, վճարում է մի շարք աղբի կամ գոմաղբի ծառայությունների համար, որը մարդիկ դուրս են նետում, բայց լուսաբացին տեսնում են, որ աղբի չմշակված մնացորդները ոսկու են վերածվել։
Մենագրություններ և ժողովածուներ
Կատեգորիա:Կերպարներ այբբենական կարգով Կատեգորիա:Դիցաբանական կերպարներ այբբենական կարգով Կատեգորիա:Քրիստոնեություն Կատեգորիա:Սատանիզմ Կատեգորիա:Գրական չարագործներ
Ժան Բատիստ Էդուարդ Դետայլ
Ժան Բատիստ Էդուարդ Դետայլ (Jean Baptiste Édouard Detaille, Ժան Բատիստ Էդուար Դետայ, ), ֆրանսիացի ակադեմիական նկարիչ և մարտանկարիչ, որ հայտնի է դետալների ստույգ ու ռեալիստական պատկերմամբ։ Պատվո լեգեոնի շքանշանի կոմանդոր։
Կենսագրություն
Ժան Բատիստ Էդուարդ Դետայլը ծնվել է 1848 թվականի հոկտեմբերի 5-ին Փարիզում։ Դետայլը եղել է Էռնեստ Մեյսոնիեի աշակերտը։ Մեյսոնիեի արվեստանոցում երկու տարի սովորելուց հետո ցուցահանդես է ներկայացրել իր առաջին նկարը, որում պատկերված էր հենց այդ արվեստանոցը. նկարում զգացվում էր հեղինակի տաղանդը, բայց առկա էր նաև աշակերտական վեհերոտությունն ու փորձի պակասը։ Ապա իր ուսուցչի հետ մի քանի ամիս անցկացնելով Ֆրանսիայի հարավում, նա այնտեղից բերել է իր առաջին նշանակալի աշխատանքը՝ «Կիրասիրները պայտում են իրենց ձիերին», որին հետևել են «Դադարքատեղում» (1868) և «Գրենադերների հանգիստը․․․» (1869) նկարները, որոնք նկարչին բերել են ճանաչում և բազմաթիվ պատվերներ։ 1869 թվականին նա դժկամորեն առանձնացել է Մեյսոնիեից ու հիմնել իր սեփական արվեստանոցը, որտեղ շուտով ստեղծել է իր լավագույն նկարներից մեկը՝ «Ճակատամարտ կազակների ու պատվո գվարդիայի միջև 1814 թվականին», որը, սակայն, տուժում է մանրամասների ավելորդ մշակումից ։
1870 թվականի գարնանը Դետայլը, որոնելով սյուժեներ, այցելել է Իսպանիա ու Ալժիր, և նրա վերադարձից անմիջապես հետո բռնկվել է 1870-1871 թվականներին ֆրանս-պրուսական պատերազմն, ու նկարիչն անմիջապես միացել է Սենի շարժական պահակախմբին, եղել է գեներալ Ապորտի քարտուղարը, հնարավորություն ունեցել դիտելու մարտական կյանքի նշանակալի տարբեր իրադարձություններ, մոտիկից ուսումնասիրել զինվորի ոգին ու կենցաղը, բուռն համակրանք զգալ նրա նկատմամբ ու հավաքել էտյուդների մեծ պաշար, որոնք ապագայում նյութ են ծառայել նկարչի հետագա աշխատանքների համար, որոնք էլ ավելի ճշմարտացի են, մտածված ու ավելի սրտառուչ, տեխնիկական տեսնակյունից ավելի մեծ վարպետությամբ արված, քան նրա նախորդ նկարներն ու ջրանկարները ։ Նա ճանաչման է արժանացել զինվորների դիմանկարները, զորաշարժերի, զինվորների առօրյա կյանքի ու զինվորական համազգեստի պատկերման շնորհիվ։ Նրան հատկապես հետաքրքրել է Նապոլեոնյան պատերազմների թեման։ Նրա L’Armée Française գիրքը, որ ներառում է նրա հարյուրավոր նկարներ, դարձել է նրա կյանքի գլխավոր ստեղծագործությունը։ Իր ողջ կյանքի ընթացքում նա հավաքել է զինվորական համազգեստների ու հազվագյուտ իրերի հավաքածու, որոնք նվիրվել են Փարիզի Բանակի թանգարանին։
Դետայլը հաջողությամբ աշխատել է նաև Ռուսաստանում։ 1886 թվականին Փարիզում հրատարակվել է Կրասնոսելսկի զորաշարժերին նվիրված ալբոմը՝ «Les grandes manœuvres de l'armée russe; souvenir du camp de Krasnoé-Sélo 1884»։ Խորհրդային տարիներին նրա ստեղծագործության այդ շրջանը և նրա նկարները ենթարկվել են խիստ քննադատության։
Ժան Բատիստ Էդուարդ Դետայլը մահացել է 1912 թվականի դեկտեմբերի 23-ին Փարիզում։
Գրականություն
Կատեգորիա:Ֆրանսիացի նկարիչներ Կատեգորիա:19-րդ դարի ֆրանսիացի նկարիչներ Կատեգորիա:20-րդ դարի ֆրանսիացի նկարիչներ Կատեգորիա:Պեր Լաշեզ գերեզմանատանը թաղվածներ
ԵՊՀ պատմության ֆակուլտետ
ԵՊՀ պատմության ֆակուլտետ, ԵՊՀ կազմում գործող ֆակուլտետներից մեկը, ժամանակագրորեն՝ հնագույնը։
Պատմություն
Հիմնադրվել է 1919 թվականի մայիսի 16-ին և համարվում է համալսարանի հիմնադիր ֆակուլտետներից։ Նախկինում կոչվել է պատմաբանասիրական ֆակուլտետ ։
Սակայն մինչև առանձին ֆակուլտետ դառնալը Պատմության ամբիոնը գործել է որպես ֆակուլտետների բաժին կամ ենթաբաժին։ Մասնավորապես՝ Պատմալեզվագրական ֆակուլտետի բաժին (1920), Հասարակագիտական բաժանմունքի ենթաբաժին, Մանկավարժական, Արևելագիտության ու Պատմագրական ֆակուլտետների բաժին (1921 - 1930) ։ Առանձնացել է որպես ինքնուրույն ֆակուլտետ 1936-1937 ուսումնական տարում ։
Կառուցվածք
Տարբեր տարիներ ֆակուլտետի կազմում գործել են Փիլիսոփայության, Միջազգային հարաբերությունների տեսության և պատմության բաժինները, իսկ այժմ գործում են Պատմության, Հայ արվեստի պատմության և տեսության ու Մշակութաբանության բաժինները։
Դեկաններ
Պատմության ենթաբաժնի, բաժնի, ապա հաջորդաբար ֆակուլտետի դեկաններ են եղել Հ. Մանանդյանը, Հ. Զորյանը, Ս. Պողոսյանը, Ն. Պողոսյանը, Բ. Հարությունյանը, Մ. Ներսիսյանը, Հ. Ժամկոչյանը, Գ. Շառոյանը, Հ. Պետրոսյանը, Ռ. Մովսիսյանը, Հ. Ղազարյանը, Մ. Հովհաննիսյանը, Բ. Հարությունյանը։ 2004 - 2009 թվականներին ֆակուլտետի աշխատանքները ղեկավարել է պրոֆեսոր Հ. Ավետիսյանը, 2009 թվականից` պրոֆեսոր Է. Մինասյանը ։
Նշանավոր դասախոսներ
Տարբեր տարիների ընթացքում ֆակուլտետում դասավանդել են ականավոր գիտնականներ, ակադեմիկոսներ Հ. Մանանդյանը, Բորիս Պիոտրովսկին, Մկրտիչ Ներսիսյանը, Աշոտ Հովհաննիսյանը, Գագիկ Սարգսյանը, Գ. Ղարիբջանյանը, Բ. Առաքելյանը, Հ. Ավետիսյանը, Լենդրուշ Խուրշուդյանը, Վլ. Բարխուդարյանը, Հ. Սիմոնյանը, թղթակից անդամներ Մորուս Հասրաթյանը, Վահան Ռշտունին, Ս. Հարությունյանը, պրոֆեսորներ Լեոն, Ստեփան Լիսիցյանը, Կարո Ղաֆադարյանը, Խաչիկ Սամուելյանը, Գ. Միքայելյանը, Աշոտ Աբրահամյանը, Ա. Քալանթարը և շատ ուրիշներ ։
Շրջանավարտներ
Հիմնադրման օրվանից մինչ 2008 թվականը ֆակուլտետը տվել է ավելի քան 7000 շրջանավարտներ, ովքեր աշխատում են մանկավարժության, գիտության, պետական, հասարակական կյանքի և այլ բնագավառներում։
Գիտական հանդեսներ
Պատմության ֆակուլտետը 2013 թ. հունվարի 1-ից հրատարակում է Երևանի պետական համալսարանի գիտական հանդեսներից մեկը. «Պատմություն և մշակույթ» խորագրով ։ Ինչպես նշված է սույն հանդեսի էլեկտրոնային տարբերակի նախաբանում, որը հրապարակված է ԵՊՀ պաշտոնական կայքում. «Երևանի պետական համալսարանի պարբերականներից մեկը՝ «Պատմություն և մշակույթ» հանդեսը, կոչված է հրատարակելու համալսարանի պատմության ֆակուլտետի դասախոսների, ասպիրանտների, հայոցորդների գիտական պրպտումների արդյունք հանդիսացող հոդվածները, պատմական ակնարկները, հուշագրությունները, պատմական աղբյուրները, այն ամենը, ինչ վերաբերում է հայոց պատմության անցյալին ու ներկային։ Հոդվածներում կարող են արծարծվել Հայաստանի հարակից երկրների, համաշխարհային պատմության, հնագիտության և ազգագրության, արվեստի ու մշակույթի հարցերը։ Ըստ այդմ հանդեսը ունի հետևյալ բաժինները.
Տպագրվում են նաև պատմական գիտությանը վերաբերվող՝ դրսից ստացված հոդվածներ։ Հանդեսը լույս է տեսնում տարին 2-3 անգամ՝ հայերեն, ռուսերեն, անգլերեն լեզուներով։ Հանդեսի գլխավոր խմբագիրն է պատմ. գիտ. դոկտոր, պրոֆ. ԷդիկՄինասյանը, հրատարակչության խմբագիրը՝ բան.գիտ. թեկնածու Հակոբ Պետրոսյանը։ Հանդեսի խմբագրական խորհրդում ընդգրկված են անվանի դասախոսներ ու գիտնականներ, այդ թվում տասնմեկ դոկտոր-պրոֆեսոր, գիտությաների թեկնածու։ Հանդեսը ունի հայագիտական թեքում։ Այն օգնում է գիտական կադրեր ու դասախոսներ պատրաստելու, դոկտորական ու թեկնածուական թեզեր պաշտպանելու գործին։»
Վերջին հրապարակումներ
ԵՊՀ Պատմության ֆակուլտետի հրատարակված աշխատությունների լրիվ ցանկը տե՛ս ԵՊՀ պաշտոնական կայք։ Պատմության ֆակուլտետ, հրատարակությունները ։
Ծանոթագրություններ
Կատեգորիա:Երևանի պետական համալսարան Կատեգորիա:ԵՊՀ պատմության ֆակուլտետ Կատեգորիա:ԵՊՀ պատմության ֆակուլտետի դեկաններ Կատեգորիա:ԵՊՀ պատմության ֆակուլտետի շրջանավարտներ Կատեգորիա:Հայ պատմաբաններ
Արա (ցեղ)
Արա (լատ.՝ Ara), թութականմանների ընտանիքին պատկանող թռչունների ցեղ, որն իր մեջ ընդգրկում է ներկայումս ապրող ութ և ամենաքիչը՝ անհետացած երկու տեսակներ ։ Առաջին անգամ նկարագրվել և ցեղի անվանումը տրվել է ֆրանսիացի բնագետ Բեռնար Ժերմեն դե Լասեպեդի կողմից՝ 1799 թվականին ։ Անվանումն հավանաբար կապված է տուպինամբա ժողովրդի լեզվում առկա a'rara (արարա) բառի հետ, որով պորտուգալերենում բնորոշվում էր եռագույն արան ։
Արտաքին տեսք
Բավականին խոշոր թութակներ են և աչքի են ընկնում վառ կանաչ, կարմիր, երկնագույն ու դեղին գունավորմամբ։ Աչքերի շուրջն ու գլխի կողային հատվածները մերկ են՝ հազվադեպ կարճ աղվափետուրներով պատված։ Թևերը երկար են ու նեղ, որը բնորոշ է սնվելու համար երկար տարածություններ թռչող թռչուններին։ Թևերի վերջնամասը ցցված է։ Սուր անկյան տեսք ունեցող պոչը մարմնից երկար է։ Այս թութակներին բնորոշ է խոշոր, ամուր, կողքերից սեղմված և կորությամբ աչքի ընկնող կտուցը։ Փետրավորումը սեռական երկձևություն չունի։ Արուներն, էգերն ու երիտասարդ թութակներն ունեն գրեթե նույն գունավորումը ։ Արաների մարմնի երկարությունը 46-95 սմ է, իսկ քաշը՝ 285-1708 գ։
Տարածվածություն
Տարածված են Կենտրոնական և Հարավային Ամերիկայում, առավելապես՝ Ամազոն գետի ավազանում և Պանամայի ու Կոլումբիայի սահմանային շրջաններում։ Մեկ տեսակ և մեկ ենթատեսակ գրանցված են Բնության պահպանության միջազգային միության Կարմիր գրքում։
Կենսակերպ
Հիմնականում ապրում են արևադարձային շրջանների անտառածածկ տարածքներում։ Վարում են երամային կենսակերպ, սակայն զույգեր են կազմում երկար տարիներով։ Հաճախ վնաս են հասցնում պտղատու այգիներին։ Բնադրող թռչուններ են ։ Կերակրացանկը հիմնականում բաղկացած է սերմերից ու մրգերից։
Արաները հեշտությամբ վարժեցվում են և հարմարվում անազատ պայմաններին։ Կարող են ապրել 30-75 տարի։ Այս թռչուններին իրենց տներում պահել են դեռևս մինչկոլումբոսյան Ամերիկայի հնդկացիները և այսօր էլ, տնային պայմաններում պահվող արաների հաճախ կարելի է տեսնել։
Դասակարգում
Ցեղն ընդգրկում է 16 տեսակ, որոնցից 7-ը անհետացած են.
Կախված դասակարգումից, տեսակների քանակը կարող է տատանվել և ցեղում կարող են ընդգրկվել մինչև 20 տեսակներ, այդ թվում.
Ծանոթագրություններ
Կատեգորիա:Կենդանիներ այբբենական կարգով Կատեգորիա:Թռչունների ցեղեր Կատեգորիա:Թռչուններ
Հյուսիսբայկալյան շրջան
Հյուսիսբայկալյան շրջան (Северо-Байкальский район, Хойто-Байгал аймаг), մունիցիպալ շրջան Ռուսաստանի Դաշնության Բուրյաթիա հանրապետությունում։
Ստեղծվել է 1925 թվականին։ Վարչական կենտրոնը՝ Նիժնեանգարսկ ։
Աշխարհագրություն
Շրջանի տարածքի մակերեսը կազմում է 53990 կմ²։
Բնակչություն
2010 թվականի մարդահամարի արդյունքներով շրջանում բնակվում էր 14537 մարդ։ Բնակչության խտությունը կազմում էր 0,27 մարդ/կմ²։
Արտաքին հղումներ
Կատեգորիա:Բուրյաթիա Կատեգորիա:Ռուսաստանի շրջաններ ըստ դաշնային սուբյեկտների Կատեգորիա:1925 հիմնադրված պետություններ և տարածքներ
Believe (ալբոմ, Ջասթին Բիբեր)
Believe (Հավատա), կանադացի երգիչ Ջասթին Բիբերի երրորդ ստուդիաական ալբոմը, որ թողարկվել է 2012 թվականի հունիսի 19-ին ԱՄՆ-ում ։
Սինգլներ
2012 թվականի փետրվարի 22-ին Բիբերն իր թվիթերյան էջում հայտարարել է, որ իր հաջորդ՝ Believe ստուդիական ալբոմի առաջին սինգլը կթողարկվի 2012 թվականի մարտին ։
2012 թվականի մարտի 1-ին Բիբերը հայտնվել է «The Ellen DeGeneres Show»-ում և հայտնել, որ առաջին սինգլը կդառնա «Boyfriend» երգը, և այն կթողարկվի մարտի 26-ին ։
2012 թվականի մարտի 7-ին Բիբերը հայտարարել է, որ մայիսի 11-ին՝ Մայրերի օրը, նա կթողարկի ևս մեկ սինգլ՝ «Turn to You»: Ջասթինը ավելացրել է, որ երգի բոլոր եկամուտները կգնան միայնակ մայրերին։ Սակայն ալբոմում այդ երգը չի լինի։
Ծանոթագրություններ
Կատեգորիա:Ջասթին Բիբերի ալբոմներ Կատեգորիա:2012 ալբոմներ
Մհեր Սուսանի
Կենսագրություն
Ծնվել է Հալեպում, մեծացել է հայկական համայքում։ Դպրոցն ավարտելուց հետո որոշ ժամանակ Սիրիայում սովորել է ֆիզիկայի և մաթեմատիկայի ինստիտուտում, այնուհետև տեղափոխվել է Հայաստան և 1987- 1994 թվականներին սովորել Երևանի պետական բժշկական համալսարանում։ Մասնագիտացել է «Նորք-Մարաշ» բժշկական կենտրոնում, եղել է սրտաբան Հրայր Հովակիմյանի ուսանողը, որից հետո տեղափոխել է «Աստղիկ» բժշկական կենտրոն։
Եղել է Հայաստանում գումարված սրտաբանների համահայկական համաժողովների կազմակերպիչներից։
Ընտանիք
Ամուսնացած է բժիշկ-անեսթեզիոլոգ Եվա Կրասնիկովայի հետ, ունեն երկու դուստր։
Դիմիտրիոս Կոնստանտոպուլոս
Դիմիտրիոս Կոնստանտոպուլոս , հույն ֆուտբոլիստ, անգլիական «Միդլսբրո» ակումբի դարպասապահ։
Կարիերայի սկիզբ
Կոնստանտոպուլոսն իր կարիերան սկսել է Հունաստանի ստորին դիվիզիոնների՝ Կալամատայի և Էգալեոյի ակումբներում։ 2002/2003 մրցաշրջանն անցկացրել է պորտուգալական Ֆարենսե ակումբում, սակայն ոչ մի խաղ չի խաղացել։
«Հարթլպուլ»
2003 թվականի աշնանը Կոնստանտոպուլոսը փորձաշրջան է անցել Հարթլպուլ Յունայթեդ անգլիական ակումբում, որը հանդես է եկել Օդիի լիգայում Պահեստային թիմում անցկացրած մի քանի հաջող խաղերից հետո Դիմիտրիոսը Յունայթեդի հետ կնքել է մեկուկես տարվա պայմանագիր։
2004 թվականի օգոստոսի 24-ին Կոնստանտոպուլոսը նորամուտը նշեց Հարթլպուլի կազմում Մաքլսֆիլդ Թաունի դեմ լիգայի գավաթի խաղում (2:1)։ 6 օր անց Կոնստանտոպուլոսն առաջնությունում նորամուտը նշեց Կոլչեստեր Յունայթեդի դեմ հաղթական խաղում (2:1) և աստիճանաբար ամրապնդվեց որպես թիմի առաջին դարպասապահ։ 2004/2005 մրցաշրջանի արդյունքներով անցկացնելով 37 խաղ՝ Կոնստանտոպուլոսը Հարթլպուլին օգնել է հասնել փլեյ-օֆֆի եզրափակիչ, որտեղ նրանք պարտվել են Շեֆիլդ Ուենսդեյին։
«Կովենթրի Սիթի»
2007 թվականի մայիսի 25-ին Կոնստանտոպուլոսը պայմանագիր կնքեց Չեմպիոնշիփի Քովենթրի Սիթի ակումբի հետ ։ Նորամուտը նշել է 2007 թվականի օգոստոսի 11-ին Բարնսլիի հետ խաղում (4:1)։ Մրցաշրջանի առաջին կեսը Դիմիտրիոսն էր թիմի հիմնական դարպասապահը, սակայն հետո նրան դուրս մղեց Էնդի Մարշալի կազմից։ 2008 թվականի մարտի 24-ին մինչև մրցաշրջանի ավարտը վարձակալել էր Նոթինգհեմ Ֆորեստին, սակայն առաջին իսկ մարզման ժամանակ վնասել էր աջ ոտքի ջիլը և հեռացել Սիթի Գրաունդից։
«Սուոնսի Սիթի»
2008 թվականի հոկտեմբերի 24-ին Կոնստանտոպուլոսը շտապ վարձակալությամբ վերցվեց Սուոնսի Սիթիին այն բանից հետո, երբ նրանց հիմնական դարպասապահ Դորուս դե Վրիսը հանդիպումներից մեկում ծնոտի կրկնակի կոտրվածք ստացավ։ Նոյեմբերի 1-ին Դիմիտրիոսը նորամուտը նշեց լեբեդերի կազմում Դոնկաստեր Ռովերսի դեմ խաղում՝ 85-րդ րոպեին հետ մղելով 11 մետրանոցը և պահպանելով ոչ ոքիի հաշիվը (0:0)։ Անցկացրած 5 խաղերից և դե Վրիս վերադառնալուց հետո հետ է կանչվել «Քովենթրին»։ Հունվարին Կոնստանտոպուլոսը կրկին վարձավճարով տեղափոխվեց Սուոնսի, սակայն միայն մեկ հանդիպում անցկացրեց Անգլիայի գավաթի խաղարկությունում Պորտսմուտի դեմ (2:0)։ Սուոնսին հույս ուներ երկարաձգել վարձավճարը մինչև ձմեռային տրանսֆերային պատուհանի ավարտը, սակայն գործարքը ժամանակին չի ավարտվել եղանակային անբարենպաստ պայմանների պատճառով։
«Կարդիֆ Սիթի»
Վերադառնալով Կովենտրի, շուտով դարպասապահը վարձավճարով մեկնել է մեկ այլ ուելսյան Կարդիֆ Սիթի ակումբ ։ 2009 թվականի փետրվարի 22-ին Դիմիտրիոսը Կարդիֆի կազմում նորամուտը նշեց Վուլվերհեմփթոն Ուոնդերերզի հետ ոչ ոքիի խաղում և 81-րդ րոպեին Կայլ Ռիդից հետո գնդակն ուղարկեց սեփական դարպասը։ 5 խաղ անցկացնելուց հետո մարտին ևս մեկ արդյունքային սխալ է թույլ տվել Նորվիչ Սիթիի հետ խաղում (0:2) և մինչև մրցաշրջանի ավարտը խաղադաշտ դուրս չի եկել։
«Կերկիրա»
2010 թվականի ամռանը Կոնստանտոպուլոսը վերադարձել է Հունաստան՝ Կերկիրա ակումբ։ Առաջնության արդյունքներով ճանաչվել է Հունաստանի առաջնության 2010-2011 մրցաշրջանի լավագույն դարպասապահ։
«ԱԵԿ»
2011 թվականի հուլիսի 13-ին Կոնստանտոպուլոսը երկու տարվա պայմանագիր է կնքել հունական ԱԵԿ-ի հետ ։ 2012/2013 թվականների մրցաշրջանի ավարտից հետո ԱԵԿ-ը դուրս մնաց բարձրագույն լիգայից և Կոնստանտոպուլոսը մայիսին հեռացավ ակումբից։
«Միդլսբրո»
2013 թվականի օգոստոսի 16-ին Կոնստանտոպուլոսը կարճաժամկետ պայմանագիր է կնքել անգլիական Միդլսբրոյի հետ մինչև 2014 թվականի հունվար ։ 2014 թվականի հունվարի 4-ին նա նորամուտը նշել է «ռեչնիկի» կազմում Հալ Սիթիի դեմ Անգլիայի Գավաթի խաղում՝ բաց թողնելով երկու անպատասխան գնդակ ։ Հունվարի 16-ին Բորոյի հետ պայմանագիրը երկարաձգել է մինչև մրցաշրջանի ավարտը ։ 2014 թվականի մայիսի 1-ին համաձայնագիրը երկարաձգվել է ևս երկու տարով ։
Միջազգային կարիերա
2010 թվականի նոյեմբերին Կոնստանտոպուլոսն առաջին անգամ հրավիրվել էր Հունաստանի հավաքական՝ մասնակցելու Ավստրիայի դեմ ընկերական հանդիպմանը, սակայն մնաց պահեստայինների թվում։ 2011 թվականի հունիսի 4-ին տեղի ունեցավ Դիմիտրիոսի նորամուտը ազգային թիմում Մալթայի հավաքականի դեմ Եվրոպայի 2012 թվականի առաջնության ընտրական խաղում (3։ 1)։
Ձեռքբերումներ
«Կերկիրա»
«Միդլսբրո»
Արտաքին հղումներ
Կատեգորիա:Միդլսբրոյի ֆուտբոլիստներ Կատեգորիա:Սուոնսի Սիթիի ֆուտբոլիստներ Կատեգորիա:Կարդիֆ Սիթիի ֆուտբոլիստներ Կատեգորիա:Ֆուտբոլի դարպասապահներ Կատեգորիա:Քովենթրի Սիթիի ֆուտբոլիստներ Կատեգորիա:Հունաստանի հավաքականի ֆուտբոլիստներ Կատեգորիա:Հույն ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Անգլիայի լեգեոներ ֆուտբոլիստներ
Բաստետ (դիցաբանություն)
Բաստ կամ Բաստետ` Հին եգիպտական   աստվածուհի ` ուրախության, զվարճանքի և սիրո կանացի գեղեցկության,  պտղաբերության և ընտանեկան օջախի, որը պատկերվել է կատվի տեսքով կամ էլ կին` կատվի գլխով։ Վաղ դինաստյաների շրջանում ներկայացվել է ընտանեկան կատվից մինչև առյուծի տեսքով։
Նրա հայրը Արեգակն է, մայրը՝ Հաթոր Լուսինը։ Նուտ, երկնքի աստվածուհին նրա քույրն էր, իսկ նրա եղբայրը՝ Խոնսուն է, որը վանում է չար ուժերին։
Բաստ աստվածության կենտրոնը, որի բուռն ծաղկումը վերագրվում է XXII դինաստիային (Բուբաստիդներ)   Ք.ա. X—VIII դարեր՝ քաղաք Բուբաստիս։ Բաստետ աստվածուհու ավագ քուրմը կրել է Ուր-սունու — «Մեծագույն բժշկող» :
Ստուգաբանություն
Բաստ՝ անվան արտասանության ձևը հիմնականում օգտագործում է եգիպտագետների մեծամասնության կողմից։ Հին եգիպտական բառը՝  «bȝstt» ('ȝ' — ալեֆ) կազմված է  «bȝst-» -ից և կանացի  «-t» վերջավորությունից։ Հին եգիպտացիները ձայնավորները չէին գրում, դրա համար էլ բառը հինչում է «Բաստ» կամ «Բաստետ» ։  Հնարավոր է, որ անունը առաջացել է Բես արական սեռի աստծո անվան համանմանությունից։
Պաշտամունք
Եգիպտացիները պտղաբերության աստվածուհուն բարձրացրեցին և տվեցին համազգային աստածուհու կոչում։ Տերերը նույնիսկ հոնքերը սափրում էին ի պատիվ մահացած կատվի, բայց պատահաբար կատուներին վրաերթի ենթարկած մարդկանց վրա ամբոխը քարեր էր նետում։  Նույնիսկ փարավոնները Բեստետի տաճարում զոհաբերություններ էին մատուցում ։ Նրա պաշտամունքը սկսվել է XXII դինաստիայի (Ք.ա. X դար) շրջանում, չնայած հայտնի է նաև ավել վաղ շրջանի աստվածուհու տաճարի հիշատակումները (սկսած Ամենեմեխեթ I  Ք.ա. XX դար),  ինչպես նաև հետազոտողները չեն բացառում, որ հենց Բաստետի սերունդները առաջացել են քաղաքում Ք.ա II հազարամյակում, Հերոդոտոսը  վկայում է Բեստի պատվին կայացվող ամենամյա  միջոցառումների մասին, որոնք ուղեկցվում էին պարերով ։
Սակայն Հերոդոտոսի ներկայացրած 700 հազար տոնողների թիվը չափազանցված է, հավանաբար, տոնակատարությունը մեծ նշանակություն է ունեցել ոչ միայն քաղաքի բնակիչների համար, այլ նաև Հին Եգիպտոսի տարբեր շրջանների ուխտագնացների համար ։
Բուբաստիս քաղաքում կար մեռյալների քաղաք, որտեղ մումիացնում էին կատուներին` նվիրված Բաստին (հայտնաբերվել է 1887-1889 թվականներին եգիպտագետ Է. Նավիլլեմի կողմից) ։ Բացի այդ եգիպտագետները փաստել են, որ այտես եղել են կատուների դիակիզման համար վառարաններ ։
Հավատալիք
Ավանդաբար կապվում է արեգակի հետ, պտղաբերություն և բարօրություն կանանց համար։  Բաստը ունի երկու մարմնավորում՝  կին կատվի գլխով (բարի էություն) և առյուծի (ագրեսիվ)։  Համարվում է,   որ երկրորդ ձևով, Բաստը վեր է ածվել Սեմխեթի`առյուծի, որը մի անգամ քիչ էր մնում ոչնչացներ մարդկությունը։  Նրան կարողացան զսպել միայն խորամանությամբ` գարեջուր լցնելով  հողի վրա, ներկված  բնական կարմիր գույնով։ Առյուծը դա ընդունել է մարդկային արյան տեղ, խմել հագեցել  և քնել։
Ծանոթագրություններ
Կատեգորիա:Հին եգիպտական աստվածուհիներ Կատեգորիա:Հորինված առյուծներ Կատեգորիա:Աստվածներ այբբենական կարգով Կատեգորիա:Պատերազմի աստվածուհիներ
Դոնալդ Թրամփի նախագահության առաջին 100 օրը
Դոնալդ Թրամփի նախագահության առաջին 100 օրը սկսվել է իր երդմնակալության արարողությունից որպես Ամերիկայի Միացյալ Նահանգների 45-րդ նախագահ, որը տեղի է ունեցել 2017 թվականի հունվարի 20-ի կեսօրին։ Դոնալդ Թրամփի նախագահության 100-րդ օրն է 2017 թվականի ապրիլի 29-ը։ Թրամփը առաջին անգամ լուսաբանել է իր նախագահության առաջին 100 օրվա կատարվելիք ծրագիրը նախագահական ընտրություններից առաջ՝ 2016 թվականի հոկտեմբերի 23-ին Գեթիսբերգում, Պենսիլվանիա ։
Խոստումներ
Թրամփե խոստացել է իր նախագահության առաջին 100 օրվա ընթացքում կատարել հետևյալ կետերը ՝